



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 15 noiembrie 2016
                  Nr. PLx.  530/2016


A V I Z 

asupra proiectului de lege pentru modificarea art. 12 alin. (3) din Ordonanța de urgență a Guvernului nr. 97/2005 privind evidența, domiciliul, reședința și actele de identitate ale cetățenilor români
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre avizare, cu proiectul de Lege pentru modificarea art. 12 alin. (3) din Ordonanța de urgență a Guvernului nr. 97/2005 privind evidența, domiciliul, reședința și actele de identitate ale cetățenilor români, trimis cu adresa nr. PLx. 530/2016 din 7 noiembrie 2016, înregistrat în cadrul Comisiei juridice, de disciplină și imunități cu nr.4c-11/1251/2016 din 8.11.2016.
Camera Deputaţilor este Cameră decizională, conform dispoziţiilor art. 75 alin. (1) și (3) din Constituţia României, republicată. 
Senatul a adoptat inițiativa legislativă în ședința din data de 1 noiembrie 2016.

Iniţiativa are ca obiect de reglementare modificarea art.12 alin.(3) din Ordonanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare, în sensul includerii paşaportului în sfera noţiunii de „act de identitate”, în înţelesul legii.

În şedinţa din data de 15 noiembrie 2016, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr. 318 din data de 6.04.2016.
În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz favorabil proiectului legislativ. 
Prin obiectul de reglementare, proiectul de act normativ se încadrează în categoria legilor ordinare.
              PREŞEDINTE,                               
                                                 SECRETAR,

       Bogdan Liviu CIUCĂ

    
                                                    Ninel PEIA
Consilier parlamentar,
Alina Grigorescu

